ประกาศคณะกรรมการกํากับตลาดทุนที่ ทน. 10 /2554เรื่อง การจดทะเบียนกองทรัพย์สินเป็นกองทุนรวม และการแก้ไขเพิ่มเติมรายการทางทะเบียน\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 117 และมาตรา 124 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับกับบริษัทจัดการกองทุนรวมในเรื่องดังต่อไปนี้ (1) การยื่นคําขอและการรับจดทะเบียนกองทรัพย์สินเป็นกองทุนรวม ให้เป็นไปตามหลักเกณฑ์ที่กําหนดในหมวด 1 (2) การแก้ไขเพิ่มเติมข้อมูลของกองทุนรวมที่มีการจดทะเบียนไว้แล้ว ให้เป็นไปตามหลักเกณฑ์ที่กําหนดในหมวด 2 (3) การตรวจสอบและขอรับหลักฐานการจดทะเบียน ให้เป็นไปตามหลักเกณฑ์ที่กําหนดในหมวด 3 ในกรณีที่กองทุนรวมใดมีประกาศกําหนดหลักเกณฑ์การจดทะเบียนกองทรัพย์สินไว้เป็นการเฉพาะ ให้บริษัทจัดการกองทุนรวมปฏิบัติตามประกาศดังกล่าว โดยไม่ต้องอยู่ภายใต้บังคับของประกาศนี้ข้อ ๒ ในประกาศนี้ "กองทุนรวม" หมายความว่า กองทุนรวมปิดและกองทุนรวมเปิด "กองทุนรวมปิด" หมายความว่า กองทุนรวมประเภทไม่รับซื้อคืนหน่วยลงทุน "กองทุนรวมเปิด" หมายความว่า กองทุนรวมประเภทรับซื้อคืนหน่วยลงทุน "กองทุนรวมอสังหาริมทรัพย์" หมายความว่า กองทุนรวมตามประกาศว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมอสังหาริมทรัพย์ "กองทุนรวมโครงสร้างพื้นฐาน" หมายความว่า กองทุนรวมตามประกาศว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน "เงินทุนจดทะเบียน" หมายความว่า เงินทุนที่บริษัทจัดการกองทุนรวมได้รับจากการจําหน่ายหน่วยลงทุนและนํามาจดทะเบียนไว้กับสํานักงาน "เงินทุนโครงการ" หมายความว่า วงเงินที่บริษัทจัดการกองทุนรวมยื่นขอจดทะเบียนไว้กับสํานักงานเพื่อการเสนอขายหน่วยลงทุนของกองทุนรวม "บริษัทจัดการกองทุนรวม" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม หมวด ๑ การยื่นคําขอและการรับจดทะเบียนกองทรัพย์สินเป็นกองทุนรวม\_\_\_\_\_\_\_\_\_\_\_\_\_\_\_\_\_\_\_\_ข้อ ๓ เมื่อบริษัทจัดการกองทุนรวมได้เสนอขายหน่วยลงทุนครั้งแรกเสร็จสิ้นแล้ว ให้บริษัทจัดการกองทุนรวมจดทะเบียนกองทรัพย์สินเป็นกองทุนรวมต่อสํานักงานภายในสิบห้าวันทําการนับแต่วันปิดการเสนอขายหน่วยลงทุนครั้งแรกนั้น โดยแสดงรายการดังต่อไปนี้ (1) จํานวนเงินที่ได้จากการจําหน่ายหน่วยลงทุน เพื่อเป็นเงินทุนจดทะเบียนและเพื่อเป็นกองทุนรวม (2) จํานวนเงินทุนโครงการ ซึ่งต้องไม่เกินผลรวมของวงเงินที่สํานักงานอนุมัติให้จัดตั้งกองทุนรวมและร้อยละสิบห้าของวงเงินดังกล่าว ความในวรรคหนึ่ง (2) มิให้นํามาใช้บังคับกับกองทุนรวมดังต่อไปนี้ (1) กองทุนรวมที่มีการเสนอขายหน่วยลงทุนเพียงครั้งเดียว (2) กองทุนรวมอสังหาริมทรัพย์ (3) กองทุนรวมโครงสร้างพื้นฐานข้อ ๔ การจดทะเบียนกองทรัพย์สินเป็นกองทุนรวม บริษัทจัดการกองทุนรวมต้องแสดงได้ว่าโครงการจัดการกองทุนรวมมีลักษณะดังต่อไปนี้ (1) มีจํานวนผู้ซื้อหน่วยลงทุนขั้นต่ําไม่น้อยกว่าที่กําหนดในประกาศเกี่ยวกับการจัดตั้งและเสนอขายหน่วยลงทุนครั้งแรกของกองทุนรวม (2) ไม่มีบุคคลหรือกลุ่มบุคคลเดียวกันใดซื้อหน่วยลงทุนเกินกว่าอัตราที่กําหนดในประกาศที่กําหนดหลักเกณฑ์เกี่ยวกับอัตราการจัดสรรและการถือหน่วยลงทุนของบุคคลหรือกลุ่มบุคคลเดียวกัน ข้อ ๕ ให้บริษัทจัดการกองทุนรวมยื่นคําขอจดทะเบียนกองทรัพย์สินเป็นกองทุนรวมต่อสํานักงาน พร้อมทั้งเอกสารหลักฐานประกอบคําขอตามที่สํานักงานกําหนด การยื่นคําขอและเอกสารหลักฐานประกอบคําขอตามวรรคหนึ่ง ให้เป็นไปตามหลักเกณฑ์ดังต่อไปนี้ (1) กรณีกองทุนรวมอสังหาริมทรัพย์และกองทุนรวมโครงสร้างพื้นฐาน ให้บริษัทจัดการกองทุนรวมยื่นคําขอและเอกสารหลักฐานประกอบคําขอเป็นหนังสือต่อสํานักงาน (2) กรณีกองทุนรวมอื่นนอกเหนือจาก (1) ให้บริษัทจัดการกองทุนรวมยื่นคําขอและเอกสารหลักฐานประกอบคําขอผ่านระบบที่จัดไว้บนเว็บไซต์ของสํานักงาน และจัดส่งคําขอและเอกสารหลักฐานประกอบคําขอเป็นหนังสือต่อสํานักงานโดยไม่ชักช้า ทั้งนี้ คําขอและเอกสารประกอบคําขอที่ยื่นเป็นหนังสือต้องมีรายละเอียดไม่ต่างจากที่ยื่นผ่านระบบข้อ ๖ ให้สํานักงานรับจดทะเบียนกองทรัพย์สินเป็นกองทุนรวม พร้อมทั้งออกหลักฐานการรับจดทะเบียนให้แก่บริษัทจัดการกองทุนรวมที่ยื่นคําขอจดทะเบียน เมื่อเป็นไปตามเงื่อนไขดังต่อไปนี้ (1) คําขอจดทะเบียนและเอกสารหลักฐานประกอบคําขอมีรายละเอียดครบถ้วนถูกต้อง (2) บริษัทจัดการกองทุนรวมได้ชําระค่าธรรมเนียมการยื่นคําขอตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียนและการยื่นคําขอต่าง ๆ แล้วข้อ ๗ ในกรณีที่จํานวนเงินทุนโครงการที่สํานักงานรับจดทะเบียนกองทรัพย์สินเป็นกองทุนรวมเป็นไปตามอัตราในข้อ 3(2) แต่สูงกว่าวงเงินที่ได้รับอนุมัติให้จัดตั้งกองทุนรวม ให้ถือว่าเงินทุนโครงการดังกล่าวเป็นวงเงินที่ได้รับอนุมัติจากสํานักงานแทนวงเงินเดิมหมวด ๒ การแก้ไขเพิ่มเติมข้อมูลของกองทุนรวมที่มีการจดทะเบียนไว้แล้ว\_\_\_\_\_\_\_\_\_\_\_\_\_\_\_\_\_\_\_\_ข้อ ๘ การแก้ไขเพิ่มเติมข้อมูลของกองทุนรวมที่มีการจดทะเบียนไว้แล้ว ให้เป็นไปตามหลักเกณฑ์ดังต่อไปนี้ (1) กรณีกองทุนรวมอสังหาริมทรัพย์และกองทุนรวมโครงสร้างพื้นฐาน ให้ปฏิบัติตามหลักเกณฑ์ในข้อ 9 และข้อ 11 (2) กรณีกองทุนรวมอื่นนอกเหนือจาก (1) ให้ปฏิบัติตามหลักเกณฑ์ในข้อ 10 ข้อ 11 และข้อ 12ข้อ ๙ การแก้ไขเพิ่มเติมข้อมูลของกองทุนรวมอสังหาริมทรัพย์หรือกองทุนรวมโครงสร้างพื้นฐานที่มีการจดทะเบียนไว้แล้ว ให้บริษัทจัดการกองทุนรวมยื่นคําขอจดทะเบียนแก้ไขเพิ่มเติมดังต่อไปนี้ต่อสํานักงาน พร้อมทั้งเอกสารหลักฐานประกอบคําขอตามที่สํานักงานกําหนด (1) เมื่อมีการเพิ่มเงินทุนจดทะเบียน ให้ยื่นคําขอแก้ไขเพิ่มเติมเงินทุนจดทะเบียนเป็นหนังสือภายในสิบห้าวันทําการนับแต่วันปิดการเสนอขายหน่วยลงทุนเพื่อการเพิ่มเงินทุนจดทะเบียน (2) เมื่อมีการลดเงินทุนจดทะเบียน ให้ยื่นคําขอแก้ไขเพิ่มเติมเงินทุนจดทะเบียนภายในห้าวันทําการนับแต่วันที่ลดทุนแล้วเสร็จ (3) เมื่อข้อมูลอื่นที่จดทะเบียนไว้มีการเปลี่ยนแปลงไป ให้ยื่นคําขอภายในห้าวันทําการนับแต่วันที่ข้อมูลนั้นเปลี่ยนแปลงข้อ ๑๐ การแก้ไขเพิ่มเติมข้อมูลของกองทุนรวมที่มีการจดทะเบียนไว้แล้ว ให้บริษัทจัดการกองทุนรวมยื่นคําขอจดทะเบียนแก้ไขเพิ่มเติมดังต่อไปนี้ พร้อมทั้งเอกสารหลักฐานประกอบคําขอตามที่สํานักงานกําหนดผ่านระบบที่จัดไว้บนเว็บไซต์ของสํานักงาน (1) กรณีกองทุนรวมปิด (ก) เมื่อมีการเพิ่มเงินทุนจดทะเบียน ให้ยื่นคําขอแก้ไขเพิ่มเติมเงินทุนจดทะเบียนภายในสิบห้าวันทําการนับแต่วันปิดการเสนอขายหน่วยลงทุนเพื่อการเพิ่มเงินทุนจดทะเบียน (ข) เมื่อมีการเพิ่มเงินทุนโครงการ ให้ยื่นคําขอแก้ไขเพิ่มเติมเงินทุนโครงการภายในวันที่บริษัทจัดการกองทุนรวมประสงค์จะเพิ่มเงินทุนโครงการของกองทุนรวมปิดนั้น (ค) เมื่อข้อมูลอื่นที่จดทะเบียนไว้มีการเปลี่ยนแปลงไป ให้ยื่นคําขอภายในห้าวันทําการนับแต่วันที่ข้อมูลนั้นเปลี่ยนแปลง (2) กรณีกองทุนรวมเปิด (ก) เมื่อมีการจําหน่ายหน่วยลงทุนของกองทุนรวมเปิดเพิ่มเติม ให้ยื่นคําขอแก้ไขเพิ่มเติมเงินทุนจดทะเบียนของวันทําการสุดท้ายของแต่ละเดือน ภายในวันที่ยี่สิบของเดือนถัดไป (ข) เมื่อมีการเพิ่มเงินทุนโครงการ ให้ยื่นคําขอเปลี่ยนแปลงเงินทุนโครงการภายในวันที่บริษัทจัดการกองทุนรวมประสงค์จะเพิ่มเงินทุนโครงการของกองทุนรวมเปิดนั้น (ค) เมื่อข้อมูลอื่นที่จดทะเบียนไว้มีการเปลี่ยนแปลงไป ให้ยื่นคําขอภายในห้าวันทําการนับแต่วันที่ข้อมูลนั้นเปลี่ยนแปลง เมื่อบริษัทจัดการกองทุนรวมได้ดําเนินการตามวรรคหนึ่งแล้ว ให้บริษัทจัดการกองทุนรวมจัดส่งคําขอและเอกสารหลักฐานประกอบคําขอเป็นหนังสือต่อสํานักงานโดยไม่ชักช้า การคํานวณเงินทุนจดทะเบียนหรือเงินทุนโครงการตามวรรคหนึ่ง ให้บริษัทจัดการกองทุนรวมใช้มูลค่าที่ตราไว้ของหน่วยลงทุนเป็นเกณฑ์ในการคํานวณ ข้อ ๑๑ การรับจดทะเบียนแก้ไขเพิ่มเติมข้อมูลของกองทุนรวมที่มีการจดทะเบียนไว้แล้ว และการออกหลักฐานการรับจดทะเบียนแก้ไขเพิ่มเติมดังกล่าว ให้เป็นตามหลักเกณฑ์ที่กําหนดในข้อ 6 โดยอนุโลม เว้นแต่ในกรณีที่เป็นการเพิ่มเงินทุนโครงการของกองทุนรวม ให้เป็นไปตามข้อ 12ข้อ ๑๒ การเพิ่มเงินทุนโครงการของกองทุนรวม ให้ถือว่าสํานักงานรับจดทะเบียนแก้ไขเพิ่มเติมเงินทุนโครงการ หากเป็นไปตามเงื่อนไขดังต่อไปนี้ (1) คําขอพร้อมทั้งเอกสารหลักฐานประกอบคําขอมีความครบถ้วนตามที่สํานักงานกําหนด (2) บริษัทจัดการกองทุนรวมชําระค่าธรรมเนียมคําขอ (ถ้ามี) ตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูล การจดทะเบียนและการยื่นคําขอต่าง ๆ แล้ว ในกรณีที่เงินทุนโครงการที่สํานักงานรับจดทะเบียนแก้ไขเพิ่มเติมตามวรรคหนึ่งสูงกว่าวงเงินที่ได้รับอนุมัติให้จัดตั้งกองทุนรวม ให้ถือว่าเงินทุนโครงการที่สํานักงานรับจดทะเบียนไว้นั้นเป็นวงเงินที่ได้รับอนุมัติแทนวงเงินเดิมหมวด ๓ การตรวจสอบและขอรับหลักฐานการจดทะเบียน\_\_\_\_\_\_\_\_\_\_\_\_\_\_\_\_\_\_\_\_ข้อ ๑๓ ในกรณีที่หลักฐานการรับจดทะเบียนกองทรัพย์สินเป็นกองทุนรวม หรือหลักฐานการรับจดทะเบียนแก้ไขเพิ่มเติมข้อมูลที่จดทะเบียนไว้แล้ว สูญหายหรือถูกทําลาย บริษัทจัดการกองทุนรวมอาจยื่นคําขอรับใบแทนต่อสํานักงานได้ โดยชําระค่าธรรมเนียมต่อสํานักงานตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วย การกําหนดค่าธรรมเนียมการยื่นแบบแสดงรายการข้อมูล การจดทะเบียนและการยื่นคําขอต่าง ๆข้อ ๑๔ บุคคลใดที่ประสงค์จะขอตรวจดู หรือขอคัดและรับรองสําเนาเอกสารหลักฐานเกี่ยวกับการรับจดทะเบียนกองทรัพย์สินเป็นกองทุนรวม หรือการรับจดทะเบียนแก้ไขเพิ่มเติมข้อมูลที่จดทะเบียนไว้ ให้กระทําได้เมื่อชําระค่าธรรมเนียมตามประกาศสํานักงานคณะกรรมการ กํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมการยื่นแบบแสดงรายการข้อมูลการจดทะเบียนและการยื่นคําขอต่าง ๆหมวด ๔ วันมีผลใช้บังคับของประกาศ\_\_\_\_\_\_\_\_\_\_\_\_\_\_\_\_\_\_\_\_ข้อ ๑๕ ประกาศนี้ให้ใช้บังคับตั้งแต่วันที่ 1 มิถุนายน พ.ศ. 2554 เป็นต้นไปผู้มีอํานาจลงนาม - ประกาศ ณ วันที่ 10 พฤษภาคม พ.ศ. 2554 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุนหมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อปรับปรุงหลักเกณฑ์เกี่ยวกับการจดทะเบียนกองทรัพย์สินเป็นกองทุนรวม และการแก้ไขเพิ่มเติมข้อมูลที่ได้จดทะเบียนไว้แล้วของกองทุนรวม จึงจําเป็นต้องออกประกาศนี้